Hamisa Mobetto

Hamisa Hassan Mobetto (alizaliwa Mwanza, Tanzania, Disemba 10, 1994) ni mwimbaji, mwigizaji, mfanyabiashara, na mwanamitindo wa Tanzania.

 Maisha ya awali na elimu 
Alizaliwa katika familia ya Kiislamu na alikuwa na shauku ya uanamitindo akiwa mtoto. 

Aliendeleza kazi yake katika uana mitindo baada ya kumaliza shule ya sekondari.

 Kazi 

 Urembo 
Mnamo mwaka 2011, alishiriki katika mashindano ya uzuri ya Miss Indian Ocean 2011, ambapo alishika nafasi ya pili ya pili (2nd runner up). Mwaka huo huo, nafasi yake ya pili ilimfanya kushiriki katika Miss Tanzania 2011. Mnamo 2012, alishiriki katika Miss University Africa na kufanikisha kufika miongoni mwa washiriki 10 bora.

Mnamo 2017, aliteuliwa kwa Tuzo ya People's Choice Award na Super Mum katika Starqt International Awards.

Mnamo 2018, alishinda tuzo ya Female Stylish Of The Year katika Swahili Fashion Week Awards. Mwaka huo huo, aliteuliwa kuwa mgeni rasmi (host) wa Miss Tanzania Beauty Pageant. Mwaka huo huo pia aliteuliwa kwa Tuzo ya Best East African Woman Entrepreneur katika BEFFTA Awards.

Mnamo Desemba 2020, alishinda tuzo ya Best Female Digital Model of the Year katika Tanzania Digital Awards.

 Muziki 
Mnamo 2017, Hamisa alionekana kwenye video na Diamond Platnumz kwenye wimbo maarufu wa "Salome".

Mnamo 2018, alitoa wimbo wake wa kwanza rasmi ulioitwa "Madam Hero". Wimbo huu ulimtambulisha katika tasnia ya Bongo Flava na kufikia maoni zaidi ya milioni mbili kwenye YouTube. Mwaka huo huo pia alitoa wimbo "Tunaendana".

Mnamo 2021, alizindua lebo yake ya muziki, Mobetto Music.

 Marejeo 

Jamii:Waliozaliwa 1994
Jamii:Waimbaji wa Tanzania
Jamii:Wanawake wa Tanzania
Jamii:Wanawake wa Kiafrika kwenye Wikipedia
Jamii:Wanawake wa Kitanzania kwenye Wikipedia
Jamii:WikiGap JWK 2026